Пачаўся адлік новай гісторыі, новай дзяржавы, бескласавага грамадства з новымі сацыяльнымі і эканамічнымі адносінамі і пераўтварэннямі. Мільёны простых людзей атрымалі магчымасць вучыцца – дзесяцігоддзі спатрэбіліся для ліквідацыі непісьменнасці. Сталі будаваць заводы і фабрыкі, электрастанцыі, школы і бальніцы, ствараць і ўмацоўваць калектыўную сельскую гаспадарку. Аб’яднанне рэспублік і стварэнне ў 1922 годзе СССР – гэапалітычная падзея сусветнага маштабу. І як бы ні імкнуліся некаторыя перапісаць гісторыю на свой лад, менавіта дзякуючы Савецкаму Саюзу, яго непераможнай арміі і гераічнаму народу, быў спынены фашызм.